El CEIP Miguel Bordonau obri un període extraordinari de matrícula per als alumnes de 3 anys
2025-07-24

Una vegada confirmat des de la Conselleria d’Educació el no tancament de l’aula d’infantil de valencià per a xiquets de 3 anys del CEIP Miguel Bordonau, el centre ha obert el procés extraordinari de matrícula.

El col·legi ho ha fet per a tots els alumnes de 3 anys, tant els de castellà com de valencià. Fins al 24 de juliol els pares, mares o tutors dels xiquets poden passar pel centre, de 10 a 12 hores i comunicar la seua intenció de matricular als xiquets en el col·legi. Tal com han informat des del centre, no és necessari presentar documentació, tan sols comunicar-ho en el centre.

Al setembre també s’obrirà un període extraordinari de matrícula, abans de l’inici del curs, de l’1 al 4 de setembre, i l’horari serà mateix, de 10 a 12 hores.